section_heading: O klubu
paragraph_text: Osamostaljenjem Hrvatske, klub od 1992. godine igra u 1.A Hrvatskoj ligi. 1993. godine klubu se vraća ime Nada, a u sezoni 1994./95. igraju pod nazivom Nada MIT. <br> Kako je istodobno u Splitu postojao drugi jaki ženski rukometni klub - "Split", često se javljala ideja o njihovom ujedinjavanju. Do konačnog ujedinjenja klubova dolazi u jesen 1995. godine. Na skupštini održanoj 5. prosinca 1995. godine donesena je odluka o formiranju zajedničkog kluba koji je nastavio djelovati kao "ŽRK Split", a klub bi imao sjedište u dotadašnjim "Nadinim" prostorijama. Registracija novog kluba je obavljena početkom 1996. godine pod sponzorskim nazivom "Split Kaltenberg". Kako je sezona bila u tijeku, "Nada" u 1.A HRL je završila sezonu kao "Split Kaltenberg", a "Split" u 1.B HRL - Jug kao "Nada", te je to bila posljednja sezona "Nade". <br> "Split Kaltenberg", kasnije kao "Split", te pod drugim nazivima se nastavio natjecati u hrvatskom prvenstvu, a u Challenge kupu je po jednom dolazio do završnice i poluzavršnice, a dva puta do četvrtzavršnice.[http://www.slobodnadalmacija.hr/Ostalo/tabid/87/articleType/ArticleView/articleId/8167/Default.aspx Od Kupa kupova do druge lige. Iz Ženskog rukometnog kluba Split upućen Apel za spas sportskim institucijama. Apel rukometašica Splita: Zadržite nas u eliti!], Slobodna Dalmacija, 20. svibnja 2008.